ڕێوان ئەمین
ڕێوان ئەمین (  ; لەدایکبووی ٨ی ژانویەی ١٩٩٦) یاریزانێکی کوردی ھەڵبژاردەی نیشتمانی تۆپی پێی عێراقییە و وەک یاریزانی ناوەڕاست بۆ یانەی دهۆک لە خولی نایابی عێراق یاری دەکات.

ژیانی وەرزشی یانەکان 
ئەمین لە شاری دهۆک لە عێراق لەدایکبووە و خێزانەکەی لە تەمەنی سێ ساڵیدا کۆچیان کردووە بۆ شاری لیواردنی هۆڵەندا. دوای سێ ساڵ پەیوەندی بە ڕێکخراوی گەنجانی LAC Frisia 1883 کرد، پێش ئەوەی دوای شەش ساڵ بگۆڕێت بۆ ئەکادیمیای هیرنڤین. لە ساڵی ٢٠١٣ گرێبەستەکەی لەگەڵ یانەکەی بۆ ماوەی سێ ساڵ درێژکردەوە. لە مانگی ئازاری ساڵی ٢٠١٣ هەواڵەکان دەرکەوتن کە یانەی ئارسناڵی ئینگلیزی خواستی خۆیان بۆ گواستنەوەی ئەو یاریزانە دەربڕیوە.

لە پێش وەرزی ٢٠١٤-٢٠١٥، ئەمین تووشی پێکانبوو لە ئەژنۆی ڕاستی . لە یەکەم یاری دوای چاکبوونەوەی، ئەمین جارێکی تر پێکان بوو بەرامبەر بە ئێف سی گرۆنینگن . هەرچەندە دوای پشووی زستانە چاک بووەوە، بەڵام ئەمین جارێکی دیکە پێکان بوو، ئەمجارەیان لە ڕاهێنانێکدا کە بۆ ماوەی هەشت هەفتە لە یاریکردن دوورکەوتەوە. لە ١٢ی ئایاری ٢٠١٦ گرێبەستەکەی بۆ وەرزێکی تر درێژکرایەوە.

هەرچەندە ئەمین ٣٢جار بۆ یانەی یەدەگ یاری کرد، بەڵام نەیتوانی یەکەم یاری لە تیپی یەکەمدا لە یانەی هیرنڤین ئەنجام بدات.  لە ٢ی شوباتی ٢٠١٧ ڕووی لە یانەی دالکوردی پلە دووی سویدی کرد، دوای ئەوەی ڕەزامەندی دەربڕی لەسەر گرێبەستێکی سێ ساڵە. هەمان وەرز، دالکورد سەرکەوتنی بەدەستهێنا بۆ Allsvenskan, کە پلەی یەکەمی سوید بوو.

لە ١١ی ئابی ٢٠١٨، ڕێوان ئەمین بە پارەیەکی ئاشکرا نەکراو گواسترایەوە بۆ یانەی ئۆستەرسوندز ئێف کەی هاوڕێی ئۆڵسڤێنسکان، بە گرێبەستێک کە تا ساڵی ٢٠٢١ بەردەوام دەبێت بەگشتی ئەمین ٤٩ یاری ڕکابەریی بۆ دالکورد ئەنجامدا و 8 ئەسیستیشی کرد.

لە مانگی یەکی ساڵی ٢٠٢٢، ئەمین گرێبەستەکەی لەگەڵ ئۆستەرسوندز هەڵوەشاندەوە دوای ئەوەی بەهۆی پێکانەوە بۆ ماوەیەکی زۆر دیاریکرابوو و گەڕایەوە بۆ یانەی دالکورد ، تەنها لە مانگی ئەیلولی ٢٠٢٢ گەڕایەوە بۆ یاریکردن. لە کۆتایی وەرزی ٢٠٢٢ی سوپەریتان داڵکوردی بەجێهێشت، گواستنەوەی بۆ یانەی کامبور لە خولی ئێریدیڤیز ڕێکخرا، بەڵام ئەمین پێی باشتر بوو بە پێچەوانەی ویستی یانە نوێیەکەیەوە یاری بۆ وڵاتەکەی بکات بۆیە گواستنەوەکە تێکچوو. دوای بردنەوەی جامی ٢٥ی کەنداوی عەرەبی, ئەمین گرێبەستی لەگەڵ یانەی دهۆک, کە بنکەکەی لەو شارەیە کە لەدایکبووە. ئێستا کاپتنی یانەکەیە کە بنکەکەی لە دهۆکە.

پیشەی نێودەوڵەتی 
ئەمین لە یەکەم یاری خۆیدا بۆ تیپی خوار ١٥ ساڵانی هۆڵەندا گۆڵێکی تۆمارکرد. لە ساڵی ٢٠١٢ لەلایەن ئەلبێرت ستویڤنبێرگەوە بانگهێشتی هۆڵەندا کرا بۆ خوار تەمەنی ١٧ ساڵ . وەک کاپتن دەستنیشانکرا و دواتر ١٠ یاری بۆ تیپەکە ئەنجامدا.

لە ١٢ی ئەیلولی ٢٠٢٢، ئەمین لەلایەن ڕادی شێنەیشیلەوە بانگهێشتکرا بۆ نوێنەرایەتیکردنی عێراق لە پاڵەوانێتی نێودەوڵەتی ئوردن ٢٠٢٢, نوێنەرایەتی وڵاتی لەدایکبوونی خۆی دەکات. لە قۆناغی پێش کۆتایی بەرامبەر عومان لەسەر کورسی یەدەگ ناوی هات. لە کۆتا خولەکدا بەرامبەر سوریا هاتە نێو یاریگا. خیسۆس کاساس ناوی ئەمینی لە پێکهاتەی کۆتایی جامی ٢٥ی کەنداوی عەرەبی هێنا، بەشێک بوو لەو پێکهاتەیەی کە بۆ چوارەمجار لە مێژووی عێراقدا پاڵەوانێتییەکەی بردەوە.

ئاماری پیشەیی

ڕێزلێنان

نێودەوڵەتی 
عێراق

 جامی کەنداوی عەرەبی : 2023

سەرچاوەکان

بەستەری دەرەکی 

 
 Netherlands U17 stats at OnsOranje
ھۆڵەندییەکانی بە ڕەچەڵەک کورد
کوردەکانی باشووری کوردستان
خەڵکی دھۆک
زیندووان
لەدایکبووانی ١٩٩٦